jkorsvik/nowiki_second_scrape_merged huggingface dataset:
Akvamarin

Akvamarin er et krystallisert beryllium-mineral. Navnet betyr sjøvann, og kommer fra fargen som  strekker seg fra dyp blå til grønn. Kjente områder hvor akvamarinen finnes er Brasil, Zambia og Vietnam. I Norge forekommer mineralet blant annet i Hurum og på Iveland. Stenen brukes ofte som smykkesten når kvaliteten er god nok. Jo mørkere blå jo mer verdifull.
Rubin

Rubin er en edelsten. Den er en av de fire mest verdifulle edelstenene og er meget sjelden. Den er en korund-variant bestående av aluminiumoksid med små spor av krom- og jernoksid som gir den den røde fargen. Den dyprøde Burmarubinen, som ofte blir betegnet som dueblodsrød, er den mest verdifulle. Mest kjente lokaliteter er Burma, Thailand og Zambia.
På Mohs skala har rubin hardhet 9,0.


== Funn i Norge ==
I Norge er rubin funnet i Froland i Aust-Agder. Denne forekomsten ble oppdaget i 1956 og inneholdt purpurrøpde krystaller av en uvanlig størreIse. Dessverre viste det seg at krystallene hadde små sprekker og innslutninger, og de beste krystallene er kun gjennomskinnelige. Men de store krystallene og den vakre purpurrøde fargen har gjort Frolands-rubinen til et ettertraktet samlerobjekt. Ofte sitter rubin-krystallene i en lys gneis, noe som gjør stuffene svært pene. Fram til rundt 1972 ble det utvunnet mange stuffer i forekomsten. Det meste av dette materialet ble solgt i utlandet og de beste rubin-stuffene fra Froland befinner seg i dag i tyske samlinger. I et lite område ble det i tillegg funnet blå krystaller av safirer.Utvinning av rubiner forekommer i dag blant annet på Grønland.


== Se også ==
Bryllupsdager


== Referanser ==


== Eksterne lenker ==
Bilder
Smaragd

Smaragd er en av de fire mest verdifulle edelstenene av mineralet beryll. Edelstenen er et beryllium-aluminiumsilikat med  krom eller vanadium, som gir stenen den dypgrønne fargen. Smaragden slipes oftest i emerald cut som fremhever fargen best og passer den naturlige formen på berylkrystall.


== Smaragd-funn i Norge ==


=== Gruvedrift på Minnesund ===
Smaragdgruvene ved Minnesund på Byrud gård i Akershus er Nord-Europas eneste i sitt slag. Det var gruvedrift etter smaragd fra 1899 til 1909, åpnet av engelskmannen Edward Aston som bodde på gården med sin familie mens han arbeidet i gullgruvene på Eidsvoll. En novemberdag i 1898 gikk hans datter Evelyn Aston på ski på Mjøsa for å undersøke en hule hun kjente til. Her var det gått et ras, og hun fikk øye på noen glitrende steiner hun tok med til gullsmed David Andersen i Kristiania. Han sa at det var smaragder hun hadde funnet.Gruvene ble nedlagt i 1909, kanskje fordi det ble gjort store smaragdfunn i Colombia, som i dag bryter 90 % av alle smaragder. Den største smaragden funnet ved Byrud gård hadde et tverrsnitt som en blyant, og det heter seg at en smaragd fra Minnesund er å finne blant de engelske kronjuvelene.


=== Turistattraksjon ===
Under andre verdenskrig ble Minnesund-gruvene undersøkt av tyskerne, men ellers var det liten aktivitet der frem til 1960-tallet, da interessen for geologi og mineraler våknet blant amatører. Siden er stedet blitt mer og mer besøkt. I dag er smaragdgruvene ved Byrud gård godt etablert som en turistattraksjon. Opp mot seks tusen mennesker besøker hvert år gruvene for å finne sin egen smaragd.


=== Mineralene ved smaragdgruvene ===
Den lengste gruvegangen går 80 meter inn i fjellet. Det er funnet mange forskjellige mineraler i tillegg til smaragder ved Byrud gård. Blant annet mineraler som beryll (gulbrun til lysegrønn), flusspat (lilla og grønn), topas (hvit og honninggul), kvarts, apatitt (fargeløs til dypblå), albitt, bavenitt, muskovitt, laumontitt og mikroklin.


== Johannes' åpenbaring ==
Smaragd er nevnt i Bibelen, i skildringen av det himmelske Jerusalem i Johannes' åpenbaring 21,19-20:

Grunnsteinwne i bymuren var prydet med edelstener av alle slag. Den første grunnsteinen var av jaspis, den andre var av safir, den tredje av kalsedon, den fjerde av smaragd, den femte av sardonyks, den sjette av karneol, den sjuende av krysolitt, den åttende av beryll, den niende av topas, den tiende av krysopras, den ellevte av hyasint, den tolvte av ametyst.


== Bilder ==

		
		
		
		


== Referanser ==


== Se også ==
Smaragdgruvene ved Minnesund
Bryllupsdager


== Eksterne lenker ==
(en) Emeralds – kategori av bilder, video eller lyd på Commons 
Smaragdgruvene på Minnesund
Safir

Safir er en av de fire mest verdifulle edelstenene. Den er en gjennomsiktig varietet av mineralet korund som opptrer i mange farver bortsett fra rød og mørk rosa, for da vil den heller kalles rubin. Spor av andre grunnstoffer som jern, krom og titan gir korund en blå, gul, rosa, purpur, oransje eller grønaktig farge. Den dypblå Burma- eller indiske safiren eller den lysere, klare Ceylonsafiren er mest ettertraktet.
På Mohs skala har safir hardhet 9,0.
Safir er nevnt i Bibelen, i skildringen av det himmelske Jerusalem i Johannes' åpenbaring 21,19-20:

Grunnsteinene i bymuren var prydet med edelstener av alle slag. Den første grunnsteinen var av jaspis, den andre var av safir, den tredje av kalsedon, den fjerde av smaragd, den femte av sardonyks, den sjette av karneol, den sjuende av krysolitt, den åttende av beryll, den niende av topas, den tiende av krysopras, den ellevte av hyasint, den tolvte av ametyst.


== Se også ==
Bryllupsdager
Anders Hejlsberg

Anders Hejlsberg (født 2. desember 1960 i København i Danmark) er en innflytelsesrik dansk programmerer. Han studerte til ingeniør på Danmarks Ingeniørakademi, men fullførte aldri.
I 1980 begynte Hejlsberg å skrive programmer til mikrodatamaskinen Nascom, deriblant en Pascal-kompilator. I første omgang ble den markedsført som Blue Label Pascal compiler til Nascom-2. Han skrev den snart om til operativsystemene CP/M og MS-DOS og markedsførte den i første omgang som Compass Pascal og siden som Poly Pascal. Etter at kompilatoren ble solgt til Borland ble den markedsført som Turbo Pascal, som ble den mest populære kommersielle Pascal-kompilatoren for MS-DOS maskiner noensinne. Den første utgaven av denne kompileren kom på markedet i 1983.  
Som en del av avtalen ble Hejlsberg et av de opprinnelige medlemmene av Borland, hvor han ble til 1996 som sjefsingeniør. I sin tid hos Borland videreutviklet han Turbo Pascal, og endte med å bli hovedansvarlig for utviklingen av Delphi, Turbo Pascals etterfølger.
I 1996 forlot Hejlsberg Borland til fordel for Microsoft, hvor han var mannen bak J++ og Windows Foundation Classes. Senere ble han leder for gruppen som utviklet C#.
I 2000 mottok han databladet «Dr. Dobb» sin pris «Excellence in Programming» for sitt arbeide med Turbo Pascal, Delphi, C# og Microsoft .NET Framework.


== Bibliografi ==
Med Scott Wiltamuth, Peter Golde The C# Programming Language Addison-Wesley, 2003, ISBN 0-321-15491-6


== Referanser ==


== Eksterne lenker ==


=== Intervjuer ===
Intervju fra PROSAbladet, 13. februar 2002 (på dansk)
Flere intervjuer fra sommeren 2003 (på engelsk)
Interview fra .NET Developer's Journal, Vol 1 issue 1. (på engelsk)
The C# Design Process: A Conversation with Anders Hejlsberg (på engelsk)
Gheorghe Hagi

Gheorghe Hagi (født 5. februar 1965) er en rumensk fotballklubbeier, -trener og tidligere -spiller.
Han ble i 2000 kåret til «århundrets beste fotballspiller» i Romania, men ble av det franske sportsbladet L'Équipe kåret til nest beste rumenske fotballspiller gjennom tidene, etter Nicolae Dobrin. Hagi ble kalt «Karpatenes Maradona».Hagi debuterte på det rumenske A-landslaget i en privatlandskamp mot Norge i 1983. Han representerte senere sitt land i tre EM- og tre VM-sluttspill. Til sammen spilte han 125 A-landskamper for Romania, og scoret 35 landslagsmål. Hans største øyeblikk i landslagstrøya kom i VM i 1994 da han ledet Romania til seier over Argentina i åttendedelsfinalen i en kamp mange regner som turneringens beste kamp. Romania røk ut mot Sverige i kvartfinalen etter straffesparkkonkurranse. Samme år kom han på fjerdeplass i bladet France Footballs kåring av årets spiller i Europa.
På klubbnivå spilte Hagi i flere europeiske toppklubber. Etter å ha startet fotballkarrieren i Farul Constanța, og deretter et opphold i București-klubben Sportul Studențesc, ble Hagi hentet til Steaua București i 1986. Her var han med på å vinne Europacupen for serievinnere i 1987, samt tre rumenske ligatitler.
Etter jernteppets fall ble Hagi kjøpt av Real Madrid, hvor han spilte i to sesonger. Han var deretter en periode i italienske Brescia før han etter USA-VM gikk til Barcelona. Etter to sesonger i Barcelona dro han til tyrkiske Galatasaray, hvor han spilte fem sesonger og vant fire ligamesterskap. Han la opp i 2001.
Hagi var en playmaker på midtbanen. På det rumenske landslaget gikk stort sett alt spillet gjennom Hagi. Han var også en svært temperamentsfull spiller som flere ganger fikk se det røde kortet. Han ble blant annet utvist i kvartfinalen mot Italia i EM 2000, som også skulle vise seg å bli hans siste landskamp.
Hagi eier fotballklubben Viitorul Constanța, er dens president og hovedtrener med en månedslønn på 500 euro.Han er far til KRC Genks Ianis Hagi.


== Referanser ==


== Eksterne lenker ==
(en) Offisielt nettsted 
(en) Gheorghe Hagi – kategori av bilder, video eller lyd på Commons 
(en) Gheorghe Hagi på Internet Movie Database 
(de) Gheorghe Hagi – Munzinger Sportsarchiv 
(en) Gheorghe Hagi – FIFA 
(fr) Gheorghe Hagi – LÉquipe 
(en) Gheorghe Hagi – Transfermarkt 
(en) Gheorghe Hagi – Transfermarkt (manager) 
(en) Gheorghe Hagi – national-football-teams.com 
(en) Gheorghe Hagi – WorldFootball.net 
(en) Gheorghe Hagi – Soccerbase.com 
(en) Gheorghe Hagi – FootballDatabase.eu 
(en) Gheorghe Hagi – EU-Football.info
NEC Corporation

NEC Corporation NASDAQ: NIPNF (grunnlagt i 1899) er et internasjonalt teknologikonsern med hovedkontor i Tokyo i Japan. Selskapet er engasjert i produksjon og salg av datamaskiner, kommunikasjonsutstyr, elektronikk og programvare. NEC var skaperen av Earth Simulator Computer, som var verdens raskeste superdatamaskin fra 2002 til 2004.
NEC Corporation har sitt navn fra Nippon Electric Company, som var selskapets navn frem til 1983. NEC er notert på Tokyo-børsen i Japan og fire andre aksjebørser.


== Eksterne lenker ==
(en) Offisielt nettsted 
(en) NEC – kategori av bilder, video eller lyd på Commons
NEC

NEC har flere betydninger:

National Exhibition Centre
Norse Energy Corp., norsk oljeselskap
NEC Corporation, japansk teknologikonsern
NEC Nijmegen, nederlandsk fotballklubb
USAs nasjonale økonomiske råd, National Economic Council
Disneys klassikere

Disneys klassikere (også kalt Disneys nummererte klassikere) omfatter Walt Disney Animation Studios helaftens tegnefilmer (og utvalgte samlinger) som er produsert i og av Walt Disney Animation Studios. Navnet «Disneys klassikere» ble introdusert av Disney-konsernet i 1980-årene. Per 2021 har Walt Disney utgitt 60 offisielle Disney-klassikere. Produksjoner fra DisneyToons Studios' inkluderes ikke, siden dette er filmer som vanligvis lanseres rett på video. Heller ikke Pixar-filmer er inkludert. 
Etter at Oscar for beste animasjonsfilm ble etablert i 2001, har tre av filmene vunnet denne prisen: Big Hero 6, Frost og Zootropolis. Skjønnheten og udyret (1991) er den eneste av de 60 filmene som har vært nominert til Oscar for beste film.

De fem første Disney-klassikerne, Snehvit og de syv dvergene (1937), Pinocchio (1940), Fantasia (1940), Dumbo – den flyvende elefanten (1941) og Bambi (1942), går ofte under betegnelsen «Disneys gullalder». Det ble videre utgitt seks spillefilmer mellom 1941 og 1949 som ble Disney-klassikere. Noen av dem kan mer eller mindre defineres som kortfilmer satt sammen til en spillefilm (som for eksempel Spill for meg! og Melody Time), mens noen av dem inneholdt realfilmscener, gjerne i form av rammefortellinger. Med Askepott (1950) lanserte Disney «den andre gullalderen», som vedvarte til og med Jungelboken (1967).Walt Disneys dødsfall i 1966 markerte et vendepunkt, og i filmene som fulgte ble handlingen i større grad formidlet på lydsiden og i dialogen. «Den tredje gullalderen», også kalt «Disney-renessansen», innledes med Den lille havfruen (1989). I løpet av denne perioden ble det utgitt filmer som Skjønnheten og udyret (1991), Aladdin (1992), Løvenes konge (1994) og Herkules (1997). Tarzan (1999) markerte slutten på denne gullalderen.Listen ble forskjøvet da animasjonsfilmen Dinosaur (2000) ble en offisiell klassiker i USA i 2008. Dette ble gjort for at To på rømmen (2010) skulle bli den 50. Disney-klassikeren i stedet for den mindre profilerte filmen Ole Brumm - Nye eventyr i Hundremeterskogen (2011). I USA er den derfor nr. 39 på lista per dags dato. Forskyvingen forårsaket at Keiserens nye stil – Et kongerike for en lama (2000) ble flyttet til nr. 40, Atlantis: En forsvunnet verden (2001) til 41 og så videre. I forbindelse med DVD-utgivelser i Europa ble imidlertid filmen Villdyr (2006) den 46. Disney-klassikeren, mens Dinosaur ikke er inkludert overhodet.


== Klassikere ==


=== Kommende filmer ===


== Fotnoter ==


== Referanser ==


== Litteratur ==
Strøm, Gunnar (1998). Alt på grunn av ei lita mus: en introduksjon til Walt Disneys animerte univers (norsk). Oslo: Norsk filminstitutt. ISBN 8290463839. 


== Eksterne lenker ==
Offisielt nettsted
Barnespråk

Barnespråk er en språkmodus som hovedsakelig blir brukt av småbarn. Når de snakker med småbarn benytter også voksne ofte barnespråk. De fleste ordene er interjeksjoner eller lydord. For eksempel heter en hund vov-vov og en fugl pip-pip. Kiler en et småbarn sier man kille. Er noe godt på smak, blir det sagt nam-nam. Nam-nam kan også bli brukt om godteri.
Språkvitenskapen driver forskning med barnespråk for å finne ut hvordan språk læres.
Språk som brukes av mennesker til å kommunisere med dyr kan likne på barnespråk, men her overveier interjeksjonene, se dyrespråk. Et kjent fenomen er også at noen mennesker begynner å snakke et slags barnespråk når de merker at kommunikasjonspartneren har et annet, helst eksotisk morsmål, se vulgærspråk.
Altair 8800

Altair 8800 er en datamaskin og regnes som forløperen til dagens PC-er. Datamaskinen ble konstruert av selskapet Micro Instrumentation and Telemetry Systems (MITS) og ble først lansert i januar 1975. 
Maskinen var bygget opp rundt Intels to megahertz 8080 mikroprosessor og hadde 256 bytes RAM og den hadde fullstendig fraværende programmeringsmuligheter annet enn ved brytere på forsiden av maskinen. 
I 1975 ble datamaskinen lagt ut for salg til en sum av 439 amerikanske dollar.
Etter å ha lest en artikkel om Altair 8800 i det amerikanske bladet Popular Electronics, tilbød Paul Allen og Bill Gates MITS en Basic-kompilator til maskinen. Produsenten svarte ja til tilbudet umiddelbart. 
Bill Gates, som på dette tidspunktet fremdeles var student, sluttet på universitetet og startet en stund senere selskapet Microsoft sammen med sin Paul Allen.
Webisode

Webisoder er små filmer, eller blanding av film og tegneserier, som kan lastes ned via Internett. De kan sies å være en kobling mellom nye og gamle medier som vi vil se stadig mer av. Webisoder brukes særlig i annonsesammenheng med det formål å gjøre Internettannonsering mer underholdende.
I disse webisodene er det mulig for produsenter å plassere sine produkter. Filmsnuttene ligner dermed ikke kino- eller TV-reklame som forbrukeren får dyttet ned over seg. I stedet blir det underholdning med produktplassering. 
I Norge er det enda ingen som har presentert den første webisode-serien. Firmaet Fruitcake Arkivert 3. januar 2019 hos Wayback Machine. er det eneste i Norge som produserer webisoder.
Naurus forsvar

Naurus interne sikkerhet kommer kun fra en liten, sivil politistyrke. Det meste av håndhevelse går på fartsforbrytelser, sykkelforbrytelser og innenriks misbruk og opprør. Australia er vanligvis ansvarlig for landets eksterne forsvar, etter en uformell enighet mellom de to landene.
Militære grener: ingen væpnede styrker; Naurisk politistyrke
Militær arbeidskraft – tilgjengelighet:menn alder 15–49: 3 103 (beregning, 2002)
Militær arbeidskraft – klare til militærtjeneste:menn alder 15–39: 1 710 (beregning, 2002)
Militære utgifter: (ikke tilgjengelig)
Militære utgifter – andel av BNP: (ikke tilgjengelig)
Meneñ Hotel

Meneñ Hotel er det eneste hotellet i republikken Nauru (om man ser bort fra et ungdomsherberge i Aiwo), og ligger i distriktet Meneng. Det er ikke så mange turister som kommer til øya, så hotellet har hatt noe motstrøm. Det har 119 rom med muligheter for å lage kaffe og te i hvert rom. Hotellet har konferanserom for opptil 200 mennesker, og ble nylig restaurert. Alle rommene har også kjøleskap, TV og videospiller. Restauranten serverer blant annet thai- og  kinesisk mat.
I sitt navn bruker hotellet bokstaven ñ, som er en gammel skrivemåte for ng på Nauru, men de har likevel beholdt den i hotellets navn.


== Eksterne lenker ==
En side med bilde av hotellet, tatt fra en båt
En side med to bilder til
Dadafon

Dadafon er en musikkgruppe fra Trondheim. Den kan ikke tilordnes en bestemt sjanger, musikkstilen beveger seg mellom jazz, pop og afrikansk musikk. 
Gruppen ble startet 1995 som Coloured Moods, men skiftet navn til Dadafon i 2000. Bandet vant Alarmprisen 2003 i klassen jazz for albumet Visitor (Via Music).
I september 2003 opprettet de et eget studio i Trondheims havneområde, hvor singelen «And so we have to say goodbye» og senere albumet Harbour ble innspilt.


== Musikere ==

Kristin Asbjørnsen, vokal
Jostein Ansnes, gitar, vokal
Øyvind Engen, cello, vokal
Eirik Øien, bass, vokal
Martin Langlie, trommer


=== Tidligere medlemmer ===
Kenneth Kapstad, trommer (2002–2004)
Carl Haakon Waadeland, trommer (-2002)
Martin Smidt, trommer (-2002)
Bjørn Ole Solberg, saksofon  (-2001)


== Album ==
Coloured Moods (1998)
And I Can't Stand Still (2001)
Visitor (2002)
Harbour (2004)
Lost Love Chords (2005)


== Eksterne lenker ==
(en) Dadafon – kategori av bilder, video eller lyd på Commons 
(en) Dadafon på Discogs 
(en) Dadafon på Discogs 
(en) Dadafon på MusicBrainz 
(en) Dadafon på Spotify 
(no) Dadafon på Rockipedia 
(no) Dadafon på Rockipedia 
(no) Dadafon på Rockipedia 
Hjemmeside Arkivert 18. februar 2006 hos Wayback Machine.
Kristin Asbjørnsens hjemmeside
Baron Carrington

Baroniet Carrington (eng. Barony Carrington) er en britisk adelstittel. Den har blitt opprettet tre ganger, i Englands adels, Irlands adel og Storbritannias adel. Den eldste tittelen døde ut, mens de to andre eksisterer og innehas av samme person.
I 1895 ble det tredje baron Carrington i den britiske høyadelen også gitt titlene jarl Carrington og viscount Wendover, og i 1912 fikk han også tittelen marki av Lincolnshire. Alle de tre titlene døde ut med ham i 1928, ettersom han ikke hadde mannlige arvinger. 
Den nåværende baron Carrington, den sjette, er Peter Carington . I 1999 ble han utnevnt til life peer, slik at han kan fortsette å sitte i Overhuset. Hans tittel i den forbindelse er Baron Carington av Upton (skrevet med én 'r' etter hans ønske).


== Viscount Carrington, første opprettelse ==
Charles Smyth, 1. viscount Carrington (1598–1665)
Francis Smith, 2. viscount Carrington (ca. 1621–1701)
Charles Smith, 3. viscount Carrington (1635–1706)


== Baron Carrington, andre og tredje opprettelse ==
Robert Smith, 1. baron Carrington (1752–1838)
Robert John Carrington, 2. baron Carrington (1796–1868)
Charles Robert Wynn-Carington, 1. marki av Lincolnshire (1843–1928)
Rupert Clement George Carington, 4. baron Carrington (1852–1929)
Rupert Victor John Carington, 5. baron Carrington (1891–1938)
Peter Alexander Rupert Carington, 6. baron Carrington (1919–2018)
Naurisk transport

Nauru har 24 km asfaltert vei som går rundt øya, og en grusvei som går til NPCs lager og kontorer. Det er en kunstig havn i Anibare-bukta. Øyas flyplass består av en stripe vei som brukes som rullebane og flyterminal. Flytjenestene blir levert av Our Airline.
Jernbaner:
totalt: 3,9 km; brukt til å frakte fosfater fra øyas sentrum til prosesjonsfasilitetene sørvest på øya.
Veier:
totalt: 30 km
asfaltert: 24 km
uasfaltert: 6 km
Havner: Nauru
Flyplasser: 1

Se også: Air Nauru, Nauru Pacific Line, Pacific Forum Line
NPL

NPL kan referere til:

Nauru Pacific Line, et nasjonalt sjøfartsselskap i øystaten Nauru.
ISO 3166-1 alfa-3-koden til Nepal
National Physical LaboratoryNorges Politilederlag
Bernard Dowiyogo

Bernard Annen Auwen Dowiyogo (født 14. februar 1946, død 9. mars 2003) var en naurisk politiker. Han ble første gang et medlem av Naurus parlament i 1973. Han var president første gang i 1976–1978 etter å ha utkonkurrert Hammer DeRoburt.
I de neste 25 åra var Dowiyogo president flere ganger, så lenge som seks år (1989–1995), og så kort som 15 dager.
På 80-tallet kritiserte han sterkt Frankrike og USA for deres atomvåpentesting i området.
Han døde ved George Washingtons universitetssykehus i Washington D.C. etter hjertekomplikasjoner på grunn av hans diabetes, en vanlig sykdom på Nauru.


== Se også ==
Naurus politikk
René Harris
Ledende menig

Ledende menig er en grad i Forsvaret som blir blir brukt av vernepliktige.


== Historikk i Norge ==
Utskrevet ledende menig (ULM) fantes tidligere i Sjøforsvaret og het offisielt visekonstabel (ULM) - utskrevet ledende menig. Graden ble gitt til vernepliktige.


== Militærordningen fra 1. januar 2016 ==
Ledende menig blir innført i Norge på OR-1-nivå i Sjøforsvaret og Hæren i forbindelse med innføringen av den nye ordningen for militært tilsatte. Graden tilsvarer ledende flysoldat i Luftforsvaret.
Graden ledende menig kan tildeles soldater som skiller seg litt ut fra mengden og viser profesjonalitet og ansvar. Som regel er dette soldater som blir nestlagførere og lagførere, men det må ikke nødvendigvis være slik. Graden kan også gis som en påskjønnelse for god tjeneste. Med grad som ledende menig følger også et lite tillegg i dagpengene.


== Ledende menig (OR-1) i ulike land ==
Canada: Private (Recruit)
Danmark: Konstabel
Nederland: Soldaat / Huzaar/Kanonier
Sverige: Menig
Tyskland: Soldat
Storbritannia: Private
USA: Private


== Se også ==
Militære grader i Norge


== Referanser ==
Rubrikkmarked

Et rubrikkmarked er en markedsplass der aktører, private og bedrifter, kan ta del i en felles markedsplass for utveksling av produkter, tjenester m.m. Den vanlige forretningsmodellen for de meste vellykkede aktørene er at tjenestene er gratis for brukerne, mens det er annonsøren som betaler en sum til selskapet bak tjenesten.
I dag har Internett tatt mer og mer av markedet, som tradisjonelt sett har vært sterkest i avisene.
Kinza Clodumar

Kinza Godfrey Clodumar (født 8. februar 1945 i Boe, død 29. november 2021) var en naurisk politiker. Han var medlem av landets parlament i flere år, og var finansminister fra 2003 til oktober 2004, og var president fra 12. februar 1997 til 18. juni 1998, da han ble utsatt for et mistillitsforslag.
Han er en innfødt nauruer, og er opptatt av miljø. Clodumar har gitt og fått støtte fra flere andre nauriske politikere, inkludert Bernard Dowiyogo, René Harris og Ludwig Scotty. For president betyr det å ikke ha Clodumars stemme at de vil tape i et eventuelt mistillitsforslag. I 2003 prøvde Clodumar to ganger å igjen bli president i Nauru, men tapte parlamentsstemmene marginalt hver gang. Han mistet sitt sete i parlamentet i valget oktober 2004.


== Referanser ==